CELEX: 62015CN0687
Language: lt
Date: 2015-12-17 00:00:00
Title: Byla C-687/15: 2015 m. gruodžio 17 d. pareikštas ieškinys byloje Europos Komisija/Europos Sąjungos Taryba

22.2.2016   
            
            
               LT
            
            
               Europos Sąjungos oficialusis leidinys
            
            
               C 68/24
            
         2015 m. gruodžio 17 d. pareikštas ieškinys byloje Europos Komisija/Europos Sąjungos Taryba
   
   (Byla C-687/15)
   (2016/C 068/32)
   Proceso kalba: anglų
   
      Šalys
   
   
      Ieškovė: Europos Komisija, atstovaujama F. Erlbacher, L. Nicolae
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               panaikinti Tarybos išvadas dėl Tarptautinės telekomunikacijų sąjungos (ITU) 2015 m. pasaulinės radijo ryšio konferencijos (WRC-15), priimtas 2015 m. spalio 26 d. vykusiame 3419-ame Tarybos posėdyje Liuksemburge;
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Šiuo ieškiniu Komisija prašo panaikinti „Tarybos išvadas dėl Tarptautinės telekomunikacijų sąjungos (ITU) 2015 m. pasaulinės radijo ryšio konferencijos (WRC-15)“, priimtas 2015 m. spalio 26 d. vykusiame 3419-ame Tarybos posėdyje Liuksemburge.
            
         
               2.
            
            
               Grįsdama ieškinį Komisija remiasi vieninteliu pagrindu, t. y. tuo, kad dėl Tarptautinės telekomunikacijų sąjungos (ITU) 2015 m. pasaulinės radijo ryšio konferencijos (WRC-15) priėmusi išvadas, o ne sprendimą, kaip siūlė Komisija, Taryba pažeidė SESV 218 straipsnio 9 dalį, taikomą priimant poziciją, kurios Europos Sąjungos vardu turi būti laikomasi RWC-15.
            
         
               3.
            
            
               Šiuo klausimu Komisija, pirma, tvirtina, kad SESV 218 straipsnio 9 dalis taikoma Europos Sąjungos vardu priimant pozicijas tokiose situacijose, kaip nagrinėjamoji šioje byloje, kai Europos Sąjunga atitinkamoje tarptautinėje organizacijoje turi tam tikrą statusą, t. y. yra sektoriaus narė, o tai pagal ITU įstatų 3 straipsnio 2 dalį suteikia Europos Sąjungai tam tikrų teisių vykdyti veiklą organizacijoje.
            
         
               4.
            
            
               Antra, Komisija tvirtina, kad radijo ryšio reglamento pakeitimai, dėl kurių Komisija pasiūlė priimti poziciją, kurios turi būti laikomasi, vadovaujantis SESV 218 straipsnio 9 dalimi turi teisinę galią, kaip tai suprantama pagal šią nuostatą, ir pagal taikytinus tarptautinės teisės aktus, ir pagal reikšmingas Sąjungos teisės normas.
            
         
               5.
            
            
               Trečia, dėl kitų SESV 218 straipsnio 9 dalies taikymo sąlygų Komisija tvirtina, kad jos šiuo atveju taip pat buvo įvykdytos, nes ITU organai yra „susitarimu įsteigtos“ įstaigos, ir kad aktai, dėl kurių Komisija pasiūlė priimti poziciją, kurios turi būti laikomasi, „[nepapildo] arba [nepakeičia] susitarimo institucinės struktūros“.